Publication: Magyar Közlöny
Issue: MK-1999-35 (Year: 1999, Number: 35)
Era: 1990-2004
Section: igazgatásról szóló 1997. évi XXXI. törvény (a továbbiakban: Gytv.) 5. § j) pontja és 28. § (2) bekezdése előírásaival
Paragraph Index: 948

igazgatásról szóló 1997. évi XXXI. törvény (a továbbiakban: Gytv.) 5. § j) pontja és 28. § (2) bekezdése előírásaival és ez sérti az Alkotmány 44/A. § (2) bekezdését. 1999/35. szám II. Az indítvány megalapozott. Az Alkotmány 44/A. § (2) bekezdése szerint „a helyi önkormányzat feladatkörében rendeletet alkothat, amely nem lehet ellentétes a magasabb szintű jogszabállyal”. A Gytv. több konkrét tárgykörben is felhatalmazást ad rendeletalkotásra a helyi önkormányzat képviselő-testülete számára. A 18. § (1) bekezdése szerint: „E törvény, valamint a települési önkormányzat rendelete szerint az önkormányzat képviselő-testülete a jogosult gyermeknek rendszeres gyermekvédelmi támogatást és rendkívüli gyermekvédelmi támogatást folyósít.” Az idézett rendelkezésből kitűnik, hogy az önkormányzat jogosult a Gytv. keretei között a gyermekvédelmi támogatás módját és feltételeit rendeletben szabályozni. Az Ör. sérelmezett 4. § (2) bekezdése — amely a gyermekvédelmi támogatás természetbeni ellátásként történő kiadása esetére állapít meg rendelkezést — a következőket tartalmazza: „Támogatás természetbeni ellátásként elsősorban — tankönyvvásárlás és tanszervásárlás támogatására, — a gyermek lakhatását biztosító közüzemi díjaknak a kifizetésére, — egészségügyi szolgáltatásért fizetendő térítési díjra, — étkezési térítési díj és egyéb, a gyermek ellátása érdekében történő kifizetés átvállalására adható.” A Gytv. 28. § (2) bekezdése szerint: „Természetbeni ellátás különösen az általános iskolás gyermekek tankönyv- és tanszerellátásának támogatása, a gyermekintézmények étkezési térítésének díjkedvezménye, tandíj, egészségügyi szolgáltatásért fizetendő térítési díj, illetve egyéb ellátás kifizetésének átvállalása.” A Gytv. 5 §

Source: https://magyarkozlony.hu/hivatalos-lapok/510312109e9376f2d3f7e8f515df70a5bb524563/dokumentumok/e4ad193a6b72d89387533e2a7329a002a9bb3f37/letoltes